b'\n_START_ARTICLE_\nSymbioottinen vapautusarmeija\n_START_PARAGRAPH_\nSymbioottinen vapautusarmeija (engl. Symbionese Liberation Army, SLA) oli yhdysvaltalainen \xc3\xa4\xc3\xa4rivasemmistolainen kaupunkisissij\xc3\xa4rjest\xc3\xb6, joka toimi vuosien 1973 ja 1975 v\xc3\xa4lill\xc3\xa4. Se syyllistyi kahteen murhaan, pankkiry\xc3\xb6st\xc3\xb6ihin sek\xc3\xa4 muihin v\xc3\xa4kivaltaisiin rikoksiin._NEWLINE_SLA sai laajaa julkisuutta kidnapattuaan 19-vuotiaan miljoonaperij\xc3\xa4 Patty Hearstin samalla kertaa t\xc3\xa4m\xc3\xa4n poikayst\xc3\xa4v\xc3\xa4n kanssa Kaliforniassa. SLA yritti Hearstin avulla neuvotella sen vangittujen j\xc3\xa4senten vapauttamisesta. Huomio laajeni kansainv\xc3\xa4liseksi, kun Hearstista esitettiin viestimiss\xc3\xa4 tallenteita, joissa t\xc3\xa4m\xc3\xa4 hy\xc3\xb6kk\xc3\xa4si vanhempiaan vastaan ja ilmoitti liittyneens\xc3\xa4 SLA:n j\xc3\xa4seneksi. J\xc3\xa4lkik\xc3\xa4teen Patty Hearst totesi, ett\xc3\xa4 h\xc3\xa4nt\xc3\xa4 oli vankeusaikana k\xc3\xa4ytetty seksuaalisesti hyv\xc3\xa4ksi ja aivopesty.'